पर्यावरण गायों को नुकसान पहुंचा रही पॉलीथिन: विधायक
भारतविकास परिषद के तत्वावधान में मंगलवार को 11 दिवसीय सर्व रोग निदान चिकित्सा शिविर का किया शुभारंभ किया गया। इसमें स्पर्श चिकित्सा, ऐक्यूप्रेशर सुजोक पद्धति से बिना दवा के रोगों का उपचार किया जाएगा।
स्थानीय भारत विकास परिषद शाखा की ओर से सीनियर सैकंडरी स्कूल में मंगलवार को 11 दिवसीय सर्व रोग निदान चिकित्सा शिविर का शुभारंभ किया। शिविर की अध्यक्षता करते हुए अमेरिका से आए डाॅ. रमेश मंगल ने कहा की हमें अपनी संस्कृति को नहीं भूलना चाहिए। मुख्य अतिथि विधायक प्रताप सिंह सिंघवी ने पर्यावरण को सुरक्षित रखने के लिए पॉलीथिन को बंद करने के लिए सभी को संकल्प लेने की बात कही। उन्होंने बताया कि पॉलीथिन पर्यावरण गायों को नुकसान पहुंचा रही है। उन्होंने विधायक कोष से भारत विकास परिषद को चिकित्सालय निर्माण के लिए 5 लाख रुपए देने की घोषणा की।
विशिष्ट अतिथि सेवानिवृत हरियाणा रोहतक के विभागाध्यक्ष डाॅ. बलवीर आचार्य ने एवं कनाड़ा के सेवानिवृत अभियंता डाॅ. विश्वेंद्र सूद ने कहा कि अच्छे कार्यों से मन में प्रसन्नता होती है तथा बुरे कार्यों से दिमाग में तनाव पैदा होता है। उन्होंने योग करने पर्यावरण को सुरक्षित रखने पर जोर दिया। शिविर में पालिका अध्यक्ष पिंकी साहू, भाविप अध्यक्ष चंद्रप्रकाश गुप्ता, सचिव मदन कालरा, कोषाध्यक्ष अनंत माहेश्वरी सहित कई जन प्रतिनिधि नागरिक शिविर मौजूद थे।
छबड़ा . चिकित्सा शिवर के शुभारंभ पर मौजूद पदािधकारी विधायक।
hin_Deva hin_Deva hin_Deva hin_Deva hin_Deva